paragraph_text: Bourbon-Orléans, mlađi ogranak francuske kraljevske dinastije Bourbon. U prošlosti je Orléans bio vojvodski naslov nekoliko sporednih linija francuske dinastije, koje su držale vojvodstvo Orléans. Naslov je prvi put dodijelio kralj Filip VI. (1328-1350.) svome sinu Filipu 1344. godine. Budući da vojvoda Filip Orleanski nije imao djece, naslov je utrnuo njegovom smrću. Godine 1392. kralj Karlo VI. (1380-1422.) podijelio je taj naslov svojemu bratu Louisu de Valois, utemeljitelju loze Valois-Orléans. Kralj Luj XIII. dao je 1626. naslov orléanskoga vojvode mlađemu bratu Gastonu (1608. – 1660.), koji je umro je bez muških potomaka.